У С Т А В

НА НАРОДНО ЧИТАЛИЩЕ „ ИВАН БУЮКЛИЕВ 1926Г”

 ГЛАВА ПЪРВА

 ОБЩИ ПОЛОЖЕНИЯ

Чл.1 .С този устав, съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

Чл.2.1Народно читалище „Иван Буюклиев 1926г” е традиционно самоуправляващо се българско сдружение в с. Пчеларово, което изпълнява и държавни културно – просветни задачи.В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

2.Народно читалище „ Иван Буюклиев 1926г” е юридическо лице с нестопанска цел със седалище и адрес на управление село Пчеларово, община Черноочене, област Кърджали .

Чл.3 Наименованието е Народно читалище „Иван Буюклиев 1926г”,което наименование при необходимост ще се изписва и на латиница по следния начин:

NARODNO CHITALISTE „IVAN BUYKLIEV 1926g”.

чл.4 Читалището работи в тясно взаимодействие с учебни заведения,културните институти,църквата, обществени и стопански организации, фирми и други, които извършват или подпомагат културната дейност.

Чл.5 Читалището поддържа най-тесни връзки за сътрудничество и координация на културната дейност,организирана от общината и участва активно в организацията и провеждането на общоселски ,общоградски и общински културни прояви. Съобразява своята дейност със стратегията на общината в областта на културата.

 ГЛАВА ВТОРА

 ЦЕЛИ И ЗАДАЧИ

Чл.6. Основната цел на читалището е да задоволява потребностите на населението свързани със:

1.развитие и обогатяване на културния живот,социалната и образователна дейност в селото

2.запазване на обичаите и традициите на населението в селото

3.разширяване знанията на гражданите и приобщаването им към ценностите и постиженията на науката, изкуството и културата

4.възпитание в дух на демократизъм, родолюбие и общочовешка нравственост

5.възпитание и утвърждаване на националното самосъзнание

6.осигуряване на достъп до информация.

Чл.7 За постигане на целите по чл.6 читалището извършва основни дейности като:уреждане и поддържане на обществените библиотеки, читални, фото, фоно, филми и видеотеки, както и създаване и поддържане на електронни информационни мрежи.

1.развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за което има необходимите условия,

2.организиране на школи, кръжоци, курсове , клубове , кино и видео показ, празненства,концерти, чествания и младежки дейности,

3.организиране на изложби на отделни или групи художници във фоайетата на читалищния дом.

4.събиране и разпространяване на знания за родния край

5.създаване и съхраняване на музейни колекции съгласно Закона за културното наследство

6.предоставяне на компютърни и интернет услуги.

Чл.8 Читалището може да развива и допълнителна стопанска дейност,свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели .

Читалището не разпределя печалба.

Чл.9Читалището няма право да предоставя собствено или ползвано от него имущество възмездно или безвъзмездно:

1/ за хазартни игри и нощни заведения,

2/ за дейност на нерегистрирани по Закона за вероизповеданията религиозни общности и юридически лица с нестопанска цел на такива общности,

3/за постоянно ползване от политически партии и организации,

4/ на председателя, секретаря,членове на настоятелството и проверителната комисия и на членове на техните семейства.

Чл.10.Читалището може да се сдружава с други читалища за постигане на своите цели,за провеждане на съвместни дейности и инициативи при условията и по реда на Закона за народните читалища.

 ГЛАВА ТРЕТА

 УПРАВЛЕНИЕ

Чл.11./1/ Членовете на читалището са индивидуални, колективни и почетни.

/2/ Индивидуалните членове са действителни и спомагателни.Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия , уронващи доброто име на читалището.

1.Действителните членове са лица навършили 18 години, които участват в дейността на читалището, редовно плащат членския си внос и имат право да избират и да бъдат избирани.

2.Спомагателните членове съдействат за осъществяване на целите и задачите на читалището, подпомагат неговата дейност, подържат и обогатяват материалната му база и имат право на 1 / един/ глас в общото събрание.

Колективни членове могат да бъдат :

1. професионални организации,

2. стопански организации,

3. търговски дружества

4. кооперации и сдружения,

5. културно – просветни и любителски клубове и творчески колективи.

/4/ Почетни членове могат да бъдат български и чужди граждани с изключителни заслуги към читалището.

Чл.12. Органи на читалището са : ОБЩОТО СЪБРАНИЕ, НАСТОЯТЕЛСТВОТО и ПРОВЕРИТЕЛНАТА КОМИСИЯ.

Чл.13./1/ Върховен орган на читалището е Общото събрание.

/2/Общото събрание се състои от всички членове , имащи право на глас.

Чл.14/1/ Общото събрание:

 1.изменя и допълва устава,

 2.избира и освобождава членовете на настоятелството, проверителната комисия и председателя,

 3.приема вътрешните актове ,необходими за организацията на дейността на читалището,

 4.изключва членове на читалището,

 5.определя основни насоки за дейността на читалището,

 6.взема решение за членуване или за прекратяване на членството в читалищното сдружение,

 7.приема бюджета на читалището,

 8.приема годишния отчет до 30 март на следващата година,

 9.определя размера на членския внос,

 10. отменя решения на органите на читалището,

 11. взема решения за откриване на клонове на читалището след съгласуване с общината,

 12. взема решение за прекратяване на читалището,

 13. взема решение за отнасяне до съда на незаконосъобразни действия на ръководството или отделни читалищни членове.

/2/ Решенията на общото събрание са задължителни за другите органи на читалището.

Чл.15/1/ Редовно общо събрание на читалището се свиква от настоятелството най-малко веднъж в годината, като на 3/три/ години е Отчетно- изборно.Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас.При отказ на настоятелството да свика извънредно общо събрание, до 15 дни от постъпване на искането,проверителната комисия или една трета от членовете на читалището с право на глас могат да свикат извънредно общо събрание от свое име.

/2/ Поканата за събрание трябва да съдържа дневния ред, датата, часа и мястото на провеждането му и кой го свиква.Тя трябва да бъде получена срещу подпис или връчена не по-късно от 7/седем/ дни преди датата на провеждането.В същия срок на вратата на читалището и други общодостъпни места в Пчеларово, трябва да бъде залепена покана за събранието.

/3/ Общото събрание е законно, ако на него присъстват най-малко половината от имащите право на глас членове на читалището.При липса на кворум събранието се отлага с 1/един/ час.Тогава събранието е законно , ако на него присъстват не по-малко от една трета от членовете при редовно общо събрание и не по – малко от половината плюс един от членовете при извънредно общо събрание.

/4/ Решенията по чл.14,ал.1,т1,4,10,11 и 12 от Устава се вземат с мнозинство най малко две трети от всички членове.

/5/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание ,ако то противоречи на закона или устава.Искът се предявява в едномесечен срок от узнаването на решението ,но не по-късно от една година от датата на вземане на решението.

Чл.16/1/Изпълнителен орган на читалището е НАСТОЯТЕЛСТВОТО. То се състои най- малко от 3/трима/ членове , избирани за срок от 3 / три / години.Същите да нямат роднински връзки по права и съребрена линия до четвърта степен.

/2/ НАСТОЯТЕЛСТВОТО :

1. свиква общото събрание,

2. осигурява изпълнението на решенията на общото събрание,

3. подготвя и внася в общото събрание проект за бюджет на читалището,утвърждава щата му и годишната програма за културна дейност,

4. подготвя и внася в общото събрание отчет за дейността на читалището,

5. назначава секретаря на читалището и утвърждава длъжностната му характеристика,

6. Приема нови членове на читалището въз основа на подадена молба ,

/3/ Настоятелството провежда най-малко 4 / четири / заседания годишно.

/4/Настоятелството взема решение с мнозинство повече от половината на членовете си.

/5/ На първото заседание се избира заместник – председател и се разпределят отговорностите между членовете по отделните направления на дейността.

Чл.17./1/ Председателят на читалището е член на настоятелството и е избират от общото събрание за срок от 3 /три / години.

/2/ ПРЕДСЕДАТЕЛЯТ :

 1. организира и ръководи дейността на читалището съобразно закона, устава и решенията на общото събрание ,

 2. представлява читалището,

 3.свиква и ръководи заседанията на настоятелството и председателства общото събрание,

 4. отчита дейността си пред настоятелството,

 5. сключва и прекратява трудовите договори със служителите съобразно бюджета на читалището и въз основа решение на настоятелството.

Чл.18./1/ СЕКРЕТАРЯТ на читалището:

1. организира изпълнението на решенията на настоятелството, включително решенията за изпълнението на бюджета,

2. организира текущата основна и допълнителна дейност,

3. отговаря за работата на щатния и хонорувания персонал,

4. представлява читалището заедно и поотделно с председателя.

/2/ Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/ съпруга на председателя на читалището.

Чл.19./1/ ПРОВЕРИТЕЛНАТА КОМИСИЯ се състои от 3/трима / члена и се избира от общото събрание за срок от 3 / три / години.

/2/ Членове на проверителната комисия не могат да бъдат лица , които са в трудово правни отношения с читалището или са роднини на членове на настоятелството, на председателя или на секретаря по права линия , съпрузи,братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството, председателя и секретаря на читалището по спазване на закона , устава и решенията на общото събрание.

/4/ При констатирани нарушения , проверителната комисия уведомява общото събрание на читалището, а при данни за извършено престъпление – и органите на прокуратурата.

Чл.20.Не могат да бъдат избирани за членове на настоятелството и на проверителната комисия, и за секретари , лица ,които са осъждани за лишаване от свобода за умишлени престъпления от общ характер.

Чл.21. Ч леновете на настоятелството, включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси.Декларациите се обявяват на интернет страницата на читалището.

 ГЛАВА ЧЕТВЪРТА

 ИМУЩЕСТВО И ФИНАНСИРАНЕ

ЧЛ.22. Имуществото на читалището се състои от право на собственост и от други вещни права , вземания, ценни снижа, други права и задължения.

Чл.23./1/ Читалището набира средства от следните източници:

 1.членски внос,

 2.културно – просветна и информационна дейност,

 3. субсидия от държавния и общинския бюджет,

 4. наеми от движимо и недвижимо имущество,

 5. дарения и завещания,

 6. други приходи.

/2/ Сумите от дарения се изразходват според волята на дарителя или по решение на настоятелството, ако няма изрично изразена воля на дарителя.

/3/ Читалищното настоятелство може да награждава изявили се читалищни служители,читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

Чл.24.Читалището не може да отчуждава недвижими вещи и да учредява ипотека върху тях.Движими вещи могат да бъдат отчуждавани, залагани , бракувани или заменени с по- доброкачествени само по решение на настоятелството.

Чл.25. Читалищното настоятелство изготвя годишния отчет за приходите и разходите ,който се приемат на общото събрание.Отчетът за изразходваните от бюджета средства , заедно с отчета за дейността , се представят в Община Черноочене.

Чл.26/1/ Председателят на читалището ежегодно в срок до 10 ноември представя на кмета предложения за своята дейност през следващата година.

/2/. Годишното програма за развитие на читалищната дейност в Община Черноочене, приета от Общинския съвет, се изпълнява от читалището въз основа на финансово обезпечени договори ,сключени с Кмета на общината.

/3/ Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.

Чл.27. Счетоводната отчетност се води в пълно съответствие със Закона за счетоводството и приложимото действащо законодателство.

 ГЛАВА ПЕТА

 ПРЕКРАТЯВАНЕ

Чл.28./1/ Читалището може да бъде прекратено по решение на общото събрание, вписано в регистъра на окръжния съд.То може да бъде прекратено с ликвидация или по решение на окръжния съд, ако:

1. дейността му противоречи на закона , устава и добрите нрави ,

2. имуществото му не се използва според целите и предмета на дейността на читалището,

3. е налице трайна невъзможност читалището да действа или не развива дейност за период от две години.В тези случаи министърът на културата изпраща сигнал до прокурора за констатирана липса на дейност на читалище ,

4. не е учредено по законовия ред,

5. е обявено в несъстоятелност,

/2/ Прекратяването на читалището по решение на окръжния съд може да бъде поставено по искане на прокурора ,направено самостоятелно или след подаден сигнал от министъра на културата.

/3/ Прекратяването на читалището по искане на прокурора се вписва служебно.

 ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1.Читалището има кръгъл печат,в средата с отворена книга и годината на основаване с надпис около нея: \* НАРОДНО ЧИТАЛИЩЕ „ИВАН БУЮКЛИЕВ 1926” \* с. ПЧЕЛАРОВО, обл.К-ЛИ

2.Празникът на читалището е 24 май.

 Този Устав, е приет на редовно общо събрание на читалището,проведено на 19.08.2010година, съобразно & 34 от ПЗР на ЗИД на Закона за народните читалища, обн. ДВ бр. 42 от 2009 г. и отменя Устава на читалището, приет на общото събрание, проведено на 25 .06.1997г.

 Същият е подписан в 2 / два / екземпляра от присъстващите действителни членове на читалището , съгласно приложения списък №2 , представляващ неразделна част от Устава .

 **НАРОДНО ЧИТАЛИЩЕ”Иван Буюклиев „1926г.с.Пчеларово**

 **ОБЩИНА Черноочене, област Кърджали**

ОТЧЕТ ЗА ДЕЙНОСТТА ПРЕЗ 2023 ГОДИНА

 Народно читалище „Иван Буюклиев 1926г“ развива, обогатява културния живот в селото, осигурява достъп до информация, творческо и информационно израстване на личността. Читалището е мястото където гражданите без разлика на положение, разменят свои мисли по обществените въпроси от местен и общ интерес. В настоящият момент библиотеката наброява 14684 тома. Независимо от това, че в селото постоянното население е 120 души, през периода библиотеката има 31 потребители, 934 посещения.Заетите библиотечни документи за изминалата година са 1025. Художествено-творчески процес в читалището - в читалището развиват талант два самодейни състава за автентичен фолклор. Те са редовни участници в провеждането на културни прояви и събития от празничния календар на читалището. През 2023 година са проведени следните мероприятия :

 М.ЯНУАРИ

На 05.01. януари - Изготвена витрина в библиотеката по повод 175 години от рождението за поета Христо Ботев .

На 5.01. януари . В читалището ни гостува „Мастър шеф“от Велико Търново , представи ни готвене по здравословен начин на живот.

М.ФЕВРУАРИ

На 15.02. – изготвена витрина в библиотеката за Апостола на българската свобода.

На 19 февруари - Възпоменателен митинг пред бюст –паметника на Васил Левски в селото. Поднасяне на венци и цветя по повод 150години от гибелта на Дякона.

М. МАРТ

 На трети март – Възпоменателен митинг пред паметника в селото по повод 145 години от Освобождението на България.

26.03. Групата за автентичен фолклор взе участие в Деня на тракийците пред Културния дом в гр. Кърджалш

М.МАЙ

 На 1.05. – Групата за автентичен фолклор взе участие в Първомайското надиграване в гр. Кърджали

 На 29.05. – Витрина в библиотеката от произведения на Христо Ботев по повод 2 юни – Ден на Ботев.

М. ЮНИ

На 02.06. – Поднасяне на венци и цветя пред паметника в селото по повод 2 юни Деня на Ботев.

 На 10 .06.-Събор на селото

М-ЮЛИ

18.07. – Поднасяне на венци и цветя пред паметника на Апостола в селото по повод 186г. от рождението му.

М. ДЕКЕМВРИ

1.12. – Благотворителен коледен концерт в читалището с участието на Пчеларовските баби и групи от Дома на културата гр. Кърджали

 Това са мероприятията които читалището е провело през годината. За да бъдат осъществени тези мероприятия читалището поддържа тясна връзка с кметството и общината.

 КУЛТУРЕН КАЛЕНДАР ЗА 2024 година

При Народно читалище „ Иван Буюклиев 1926г.”с. Пчеларово , община Черноочене , област Кърджали

Януари

5.01.2024- Изготвяне на витрина в библиотеката за поета Христо Ботев.

21.01.2024- Бабинден в Пчеларово /обичай /Програма пред населението изнесоха и децата от ДГ”Знаме на мира „с. Черноочене.

Февруари

 15.02.2024.- Изготвяне на витрина вприемната на библиотеката по повод 151 години от гибелта на Апостола.

19.02.2024- Възпоменателен митинг пред паметника на Апостола в селото по повод 151 години от гибелта на Васил Левски.Рецитал от учениците при СУ „Христо Смирненски”с.Черноочене

М. Март.

01.03.2024- Мартенски огън пред читалището и вързване на мартеници от Баба Марта.

03.03.2024- Възпоменателен митинг пред паметника в селото по повод Освобождението на България. Стихове за България от учениците при СУ”Христо Смирненски „с. Черноочене

08.03.2024- Международен ден на жената – женско парти с жените от селото.

29.03.2024-Отчетно събрание на НЧ”Иван Буюклиев 1926г.”

М. Април

05.04.2024 – Творчески и занимателни игри с ваканционните деца в селото.

М.май

2.05.2024- Боядисване на Великденски яйца в читалището

22.05.2024 – Изготвяне на витрина в библиотеката за Деня на българската просвета и култура.

М.юни

02.06.2024 – По повод 2 юни – Възпоменателен митинг пред паметника в селото. Стихове и слова за Христо Ботев.

8.06.2024 – Традиционен събор на селото.

М.юли

18.07.2024- Витрина в библиотеката , слова и стихове пред паметника на Васил Левски по повод годишнината от рождението на Апостола.

М. Ноември – Витрина в приемната на библиотеката по повод Деня на народните будители.

М.декември

22.12.2024 –Коледа в читалището.

 Настоятелство и Проверителна комисия при

 Народно читалище „Иван Буюклиев 1926г“ с. Пчеларово,

 Община Черноочене , област Кърджали

Настоятелство:

1.Ваня Стойкова Михалева - председател

2.Недялка Ванчева Иванова – секретар

3.Вета Господинова Ванчева -член

4.Христинка Иванова Стоева –член

Проверителна комисия:

1.Ангел Илиев Стоев - член

2.Василка Динкова Тянгулова - член

3.Живко Иванов Стойков - член